“เงินบาท” เปิด 37.95 บ. ปรับตัวแข็งค่า หลังดอลลาร์อ่อน
“ภาวะตลาดเงินบาท” เปิด 37.95 บ. ปรับตัวแข็งค่าจากปิดตลาดเย็นวานนี้ที่ระดับ 38.15 บาท/ดอลลาร์ ห หลังดอลลาร์อ่อนตามการปรับตัวลดลงของอัตราดอกเบี้ยพันธบัตรสหรัฐ พร้อมจับตาดูทิศทางของเงินทุนต่างประเทศช่วงสิ้นเดือนและปลายไตรมาส
“เงินบาท” เปิดแข็งค่า 37.95 บ. ปรับตัวแข็งค่า หลังดอลลาร์อ่อนตามการปรับตัวลดลงของอัตราดอกเบี้ยพันธบัตรสหรัฐ
30 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.95 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 38.15 บาท/ดอลลาร์ หลังดอลลาร์อ่อนค่าลงตามการปรับตัวลดลงของอัตราดอกเบี้ยพันธบัตรสหรัฐ แต่ตลาดยังกังวลเรื่องปัญหาเงินเฟ้อในสหภาพยุโรป (อียู) โดยคาดว่าที่ประชุมธนาคารกลางยุโรป (อีซีบี) จะปรับขึ้นดอกเบี้ยอีก 0.75% นอกจากนี้ตลาดยังระมัดระวังเกี่ยวกับการเข้าดูแลค่าเงินหยวนของจีน
“บาทแข็งค่าจากปิดตลาดเย็นวานนี้หลังดอลลาร์ย่อตัวลงมาตามบอนด์ยีลด์ แต่ยังกังวลเรื่องเงินเฟ้อในอียูและการเข้าดูแลค่าเงินของจีน” นักบริหารเงิน กล่าว
โดยนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 37.80 – 38.20 บาท/ดอลลาร์ โดยต้องจับตาดูทิศทางของเงินทุนต่างประเทศช่วงสิ้นเดือนและปลายไตรมาส ส่วนปัจจัยทางการเมืองกรณีที่ศาลรัฐธรรมนูญนัดวินิจฉัยวาระการดำรงตำแหน่งนายกรัฐมนตรีของ พล.อ.ประยุทธ์ จันทร์โอชา อาจส่งผลต่อค่าเงินบาทในวงจำกัด
“ทิศทางบาทระหว่างวันค่อนข้างผันผวน ปัจจัยส่วนใหญ่เป็นเรื่องเกี่ยวกับดอลลาร์ ส่วนเรื่องการเมืองในประเทศขึ้นอยู่กับผลตัดสิน แต่น่าจะเป็นช่วงสั้นๆ” นักบริหารเงิน กล่าว